Caz şocant în staţiunea Sovata. Un tânăr de 22 de ani a murit înecat sub ochii prietenilor care îl filmau de la mal, crezând că totul este o glumă.

Tragedia a avut loc pe un lac din staţiunea Sovata. În imagini se poate observa cum tânărul se zbate în apă, iar prietenii lui cred că acesta glumeşte.

După câteva momente, una dintre persoanele aflate la mal, un bărbat, îi sare în ajutor. Prea târziu însă, pentru că tânărul dispăruse, înghiţit de apele lacului. Trupul său a fost scos la mal de scafandri, după mai bine de 40 de minute.

Medicii nu au putut decât să constate decesul.